Torna “Estiu a la Torre” després de les festes amb Pep Gimeno “Botifarra”
23 de juliol de 2016 22:30

La Torre del Virrei reprèn la seua activitat cultural aquest dissabte després d'una pausa per la celebració de les Festes Majors de l'Eliana. Els dos músics de Xàtiva, Pep Gimeno i Pau Chàfer, seran els encarregats d'inaugurar el cicle “Música en Valencià”, que acabarà dissabte que ve 30 de juliol amb un concert de Mara Aranda.

Pep Gimeno, conegut popularment com “Botifarra”, es caracteritza per les seues cançons tradicionals valencianes que, acompanyades per la rondalla i al costat de les interpretacions al piano de Pau Chàfer, aconsegueixen unes melodies afrancesades.

El festival “Estiu a la Torre” a l'Eliana és una novetat en la programació cultural del municipi. Aquesta primera edició va començar en el mes de juny amb els concerts del cicle “Músiques del món” i portarà a l'agost la tradicional “Trobada de Jazz” i la XV edició de “Pinceladas Flamencas”. El 3 de setembre se celebrarà la clausura del festival amb l'actuació del grup Malvaloca.

El concert de Pep Gimeno i Pau Chàfer començarà a les 22.30 hores en la Torre del Virrey. Les entrades poden comprar-se de forma anticipada en les taquilles del cinema d'estiu a les 22.30 hores. L'entrada general té un preu de 7 euros i la reduïda de 5.